**Патронаттық тәрбие**

Кішкентай жетім баланы жалғыздықтан, қорқыныштан айыру, оған материалдық жағынан, рухани жағынан барлық шаралар жасау әрбір азаматтын қолынан келмейді. Әрине, ол күрделі жұмыс.

Жетім немесе ата-ана қомқорлығынсыз қалған бала үшін отбасы табудың тиімді жолы - патронаттық тәрбие. Патронаттық тәрбие осы санаттағы балаларды отбасы тәрбиесіне бейімдеудің және оларды қолдаудың бір түрі болып табылады.

Патронат нысанындағы қорғаншылық немесе қамқоршылық кәмелетке толмаған жетім балаларға және ата-анасының қамқорлығынсыз қалған, оның ішінде білім беру ұйымдарындағы, медициналық немесе басқа да ұйымдардағы кәмелетке толмаған балаларға белгіленеді.

Қазақстан Республикасы Білім және ғылым министрінің 2015 жылғы 16 қаңтардағы № 14 бұйрығымен бекітілген Патронаттық тәрбие туралы ережесі негізінде патронат тәрбиешіге тәрбиелеуге бала беріледі.

Патронат тәрбиешіге тәрбиелеуге берілетін балалардың жалпы саны бір отбасының балаларына байланысты жағдайларды қоспағанда, үш баладан аспайды. Баланы (балаларды) патронаттық тәрбиеге беру отбасылық тәрбиелеуді қамтамасыз ету үшін баланың (балалардың) мүдделеріне сүйене отырып жүзеге асырылады.

Мына тұлғаларды:

- сот әрекетке қабiлетсiз немесе әрекетке қабiлеті шектеулi деп таныған адамдарды;

- сот ата-ана құқықтарынан айырған немесе ата-ана құқықтарын шектеген адамдарды;

- өзіне Қазақстан Республикасының заңында жүктелген мiндеттердi тиісінше орындамағаны үшiн қорғаншы (қамқоршы) мiндеттерін орындаудан шеттетiлгендердi;

- егер бала асырап алуды сот олардың кiнәсi бойынша жойса, бұрынғы асырап алушыларды;

- денсаулық жағдайы бойынша баланы қорғаншы немесе қамқоршы мiндеттерін орындай алмайтын адамдарды;

- тұрақты тұрғылықты жері жоқ адамдарды;

- қорғаншылықты (қамқоршылықты) белгілеу кезінде қасақана қылмыс жасағаны үшін жойылмаған немесе алынбаған соттылығы бар адамдарды;

- азаматтығы жоқ адамдарды;

- анасының қайтыс болуына немесе оның ата-ана құқықтарынан айырылуына байланысты баланың кемінде үш жыл іс жүзінде тәрбиелену жағдайларын қоспағанда, тіркелген некеде тұрмаған (ерлі-зайыпты болмаған) еркек жынысты адамдарды;

- қорғаншылықты немесе қамқоршылықты белгілеу кезінде қамқорлыққа алынған баланы Қазақстан Республикасының заңнамасында белгіленген ең төмен күнкөріс деңгейімен қамтамасыз ететін табысы жоқ адамдарды;

- наркологиялық немесе психоневрологиялық диспансерлерде есепте тұратын адамдарды;

- адам өлтіру, денсаулыққа қасақана зиян келтіру, халық денсаулығына және адамгершілікке, жыныстық тиіспеушілікке қарсы қылмыстық құқық бұзушылықтары, экстремистік немесе террористік қылмыстары, адам саудасы қылмыстық құқық бұзушылығы үшін соттылығы бар немесе болған, қылмыстық қудалауға ұшырап отырған немесе ұшыраған адамдарды (Қазақстан Республикасы Қылмыстық-процестік кодексінің 35-бабы бірінші бөлігінің 1) және 2) тармақшалары негізінде өздеріне қатысты қылмыстық қудалау тоқтатылған адамдарды қоспағанда) қоспағанда, Қазақстан Республикасы Білім және ғылым министрінің 2009 жылғы 13 шілдедегі № 338 [бұйрығымен](http://adilet.zan.kz/kaz/docs/V090005750_#z1) бекітілген педагог қызметкерлер мен оларға теңестірілген тұлғалардың лауазымдарының үлгілік біліктілік сипаттамаларында көзделген біліктілікке қойылатын талаптарға сәйкес келетін тек кәмелетке толған тұлғалар патронат тәрбиешілер болып табылады.

**Баланы (балаларды) патронаттық тәрбиеге алуға тілек білдірген адам білім бөлімі жанындағы қорғаншылық және қамқоршылық органға мынадай құжаттарды:**

1) баланы патронаттық тәрбиелеуге беру туралы шартты жасасу мүмкіндігі (мүмкін еместігі) туралы қорытынды беру туралы өтінішті;

2) тұлғаны куәландыру құжатын (тұлғаны сәйкестендіру үшін);

3) егер патронат тәрбиешi болуға тiлек бiлдiрген адам некеде тұратын болса, зайыбының (жұбайының) нотариалды куәландырылған келiсiмiн;

4) Қазақстан Республикасы Денсаулық сақтау және әлеуметтік даму министрінің 2015 жылғы 28 тамыздағы № 692 бұйрығымен (Нормативтік құқықтық актілерді мемлекеттік тіркеу тізілімінде № 12127 болып тіркелген) бекітілген Адамның бала асырап алуы, оны қорғаншылыққа немесе қамқоршылыққа, патронатқа қабылдап алуына мүмкін болмайтын аурулардың [тізбесіне](http://adilet.zan.kz/kaz/docs/V1500012127#z11) сәйкес ауруының жоқ екендігін растайтын патронат тәрбиешi болуға тілек білдірген адамның денсаулық жағдайы туралы анықтаманы, сондай-ақ Қазақстан Республикасы Денсаулық сақтау министрінің міндетін атқарушының 2010 жылғы 23 қарашадағы № 907 [бұйрығымен](http://adilet.zan.kz/kaz/docs/V1000006697#z539) (Нормативтік құқықтық актілерді мемлекеттік тіркеу тізілімінде № 6697 болып тіркелген) бекітілген бастапқы медициналық құжаттама нысандарына сәйкес наркологиялық және психиатриялық диспансерлерде тіркеуде тұрғандығы туралы мәліметтің жоқтығы туралы анықтаманы;

5) білімі туралы дипломның көшірмесін;

6) «Мемлекеттік көрсетілетін қызметтерінің стандарттарын бекіту туралы» Қазақстан Республикасы Бас Прокурорының 2015 жылғы 27 шілдедегі № 95 [бұйрығына](http://adilet.zan.kz/kaz/docs/V1500012055#z134) (Нормативтік құқықтық актілерді мемлекеттік тіркеу тізілімінде № 12055 болып тіркелген) сәйкес баланы (балаларды) патронаттық тәрбиеге алуға тілек білдірген адамның, сондай-ақ егер ол некеде тұрса, оның жұбайының соттылығының болуы не болмауы туралы мәліметтерді;

7) егер некеде тұрса, некеге тұру туралы куәліктің көшірмесі;

8) тұрғын үйге меншік құқығын немесе тұрғын үйді пайдалану құқығын растайтын құжаттардың көшірмесін ұсынады.

Құжаттарды тексеру қорытындылары бойынша орган өтініш берілген күннен бастап күнтізбелік он күн ішінде баланы (балаларды) патронаттық тәрбиелеуге қабылдауға тілек білдерген тұлғалардың тұрғын үйін тексереді, нәтижелері бойынша тұрғын үй-тұрмыстық жағдайын тексеріп-қарау актісін жасайды және баланы патронаттық тәрбиелеуге беру туралы шартты жасау мүмкіндігі (мүмкін еместігі) туралы қорытынды шығарады.

Қорытындыға қол қойылған күннен бастап күнтізбелік бес күн ішінде орган оның түпнұсқасын баланы (балаларды) патронаттық тәрбиелеуге алуға тілек білдірген тұлғаларға береді және оң қорытынды алған тұлғалар туралы мәліметтерді Жетім балалардың, ата-аналарының қамқорлығынсыз қалған балалардың, сондай-ақ балаларды өз отбасына тәрбиелеуге қабылдауға тілек білдірген адамдардың республикалық деректер банкіне) енгізеді.

Баланы патронаттық тәрбиелеуге қабылдауға тілек білдірген, оң қорытынды алған тұлғалар балаларды Республикалық деректер банкінде іріктеуді жүзеге асырады.

Қорғаншы орган және патронат тәрбиеші арасындағы жасалған шарт негізінде баланы (балаларды) беру жүзеге асырылады, шарт бір жылға жасалады, шарттың қолданылу мерзімі аяқталған жағдайда оны ұзартуға болады.

Патронат **тәрбиешіге** негізгі жұмыс болуына қарамастан **жалақы анықталады**. Патронат тәрбиешілердің еңбегіне ақы төлеу шарттары «Азаматтық қызметшілерге, мемлекеттік бюджет қаражаты есебінен ұсталатын ұйымдардың қызметкерлеріне, қазыналық кәсіпорындардың қызметкерлеріне еңбекақы төлеу жүйесі туралы» Қазақстан Республикасы Үкiметiнiң 2015 жылғы 31 желтоқсандағы № 1193 [қаулысына](http://adilet.zan.kz/kaz/docs/P1500001193#z1) сәйкес мемлекеттiк білім беру мекемелерi тәрбиешілерінің еңбегіне ақы төлеу шарттарына ұқсас анықталады. Сондай-ақ, қосымша төленетін жалақыға: ауыл-25%, ұстау жетім немесе АТА-30%, үстеме -10% ақылар төленеді (***Мысалы****: еңбек өтілі және білімі жоқ 60-62 мың теңге; 10 жылдан жоғары өтілі және жоғары білімі бар 75-80 мың теңге; 20 жылдан жоғары өтілі және жоғары педагогикалық білімі бар 95-100 мың теңге жалақы сомасы құрауы мүмкін*).

Қазақстан Республикасы Үкіметінің 2012 жылғы 30 наурыздағы № 381 Қаулысымен бекітілген Патронат тәрбиешiлерге берiлген баланы (балаларды) күтіп-бағуға бөлінетін ақша қаражатын төлеуді жүзеге асыру қағидаларына сәйкес патронат тәрбиешiлерге берiлген баланы (балаларды) күтіп-бағуға бөлінетін ақша қаражатын төлеу ай сайын мынадай мөлшерде жүргiзiледi:

1) мектеп жасына дейiнгi бiр бала үшiн тамақтану – 6 айлық есептiк көрсеткiш;

2) мектеп жасындағы бiр бала үшiн тамақтану – 7 айлық есептiк көрсеткiш;

3) бiр баланың киiм-кешегi, аяқ киiмi және жұмсақ мүкәммалы – 3 айлық есептiк көрсеткiш.

**Барлық туындаған сұрақтар бойынша «Успен ауданының білім бөлімі»** КММ, Успен ауылы Геринг көшесі, 17 мекен-жайы немесе келесі байланыс телефондар 8(71834) 91955, 92420 бойынша хабарласыңыз.